**TIRGUS IZPĒTE**

**“Ziedu un ziedu kompozīciju iegāde Baltinavas pagasta pārvaldes vajadzībām”**

**(ID Nr. BNP TI 2022/45)**

**1. Informācija par pasūtītāju:**

|  |  |
| --- | --- |
| Pasūtītājs | Balvu novada pašvaldība |
| Reģistrācijas numurs | 90009115622 |
| Adrese, e-pasta adrese | Bērzpils iela 1A, Balvi, Balvu nov., LV-4501, dome@balvi.lv  |
| Pasūtītāji, kura vajadzībām tiek veikta tirgus izpēte | Baltinavas pagasta pārvalde,Reģ.Nr.40900036999, adrese Kārsavas iela 16, Baltinava, Baltinavas pag., Balvu nov., LV-4594 |
| Kontaktpersona saistībā ar iepirkuma priekšmetu | Baltinavas pagasta pārvaldes vadītāja Sarmīte Tabore, mob.28399183 |
| Kontaktpersona saistībā ar piedāvājuma sagatavošanu / iesniegšanu | Balvu novada administrācijas Iepirkumu nodaļas iepirkumu speciāliste Guna Strumpe, mob.28080749 e-pasts: guna.strumpe@balvi.lv  |
| Pasūtītāja darba laiks | pirmdienās, otrdienās un trešdienās 8.30-17.00; ceturtdienās 8.30-18.00;piektdienās 8.30-16.00. |

**2. Tirgus izpētes priekšmets:** ziedu un ziedu kompozīciju iegāde Baltinavas pagasta pārvaldes vajadzībām, atbilstoši Tehniskajai specifikācijai (skat. 1.pielikumu).

**3. Piedāvājuma izvēles kritērijs:** zemākā cena.

**4. Līguma darbības termiņš:** no līguma noslēgšanas dienas līdz 31.12.2022. Pretendents nav tiesīgs piedāvājumā norādīt garāku izpildes termiņu.

**5. Līgumcena:** cenā jābūt iekļautiem visiem ar līguma izpildi saistītiem izdevumiem, t.sk., nodokļiem, nodevām, administratīvajām izmaksām, transporta izdevumiem, iespējamiem sadārdzinājumiem u.c. cenu izmaiņām, kā arī tādām izmaksām, kas nav minētas, bet bez kuriem nebūtu iespējama kvalitatīva un normatīvajiem aktiem atbilstoša līguma izpilde.

**6. Apmaksas nosacījumi:** par katru mēnesi, 20 (divdesmit) dienu laikā pēc nodošanas-pieņemšanas akta parakstīšanas un rēķina iesniegšanas, atbilstoši iegādātajam preču daudzumam.

**7. Prasības pretendentam:**

7.1. Pretendentam (juridiskai personai) jābūt reģistrētam LR Uzņēmumu reģistrā vai līdzvērtīgā reģistrā ārvalstīs. Informācija tiks pārbaudīta LR Uzņēmumu reģistra tīmekļvietnē <https://www.ur.gov.lv/lv/> .

7.2. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi. Latvijā reģistrētām vai pastāvīgi dzīvojošām personām dokuments nav jāiesniedz – pretendentu izslēgšanas noteikumi tiks pārbaudīti LR Ārlietu ministrijas mājas lapas [www.mfa.gov.lv](http://www.mfa.gov.lv) sadaļā “Sankcijas”. Pārbaude tiek veikta tikai pretendentam, kuram tiks piešķirtas līguma slēgšanas tiesības.

**8. Iesniedzamie dokumenti:**

8.1. Finanšu / tehniskais piedāvājums (skat. 2.pielikumu).

8.2. Ārvalstīs reģistrētām personām:

8.2.1. ja pretendents (juridiska persona) ir reģistrēts līdzvērtīgā uzņēmumu reģistrā ārvalstīs – jāiesniedz attiecīgās institūcijas ārvalstīs izsniegtas reģistrācijas apliecības kopija;

8.2.2. par Starptautisko un Latvijas Republikas nacionālo sankciju likuma 11.1 panta pirmajā daļā minētajiem izslēgšanas noteikumiem ārvalstu uzņēmumam jāiesniedz:

- attiecīgas ārvalstu iestādes izziņa par valdes/padomes sastāvu;

- pretendenta apliecinājums, ka izziņā norādītā informācija joprojām ir aktuāla;

- par ārvalstu speciālistiem iesniedz apliecinājumu, ka piesaistītais ārvalstu speciālists ir tiesīgi sniegt konkrētos pakalpojumus, kā arī, gadījumā, ja ar pretendentu tiks noslēgts līgums, tas ne vēlāk kā piecu darbdienu laikā no līguma noslēgšanas, normatīvajos aktos noteiktajā kārtībā, iesniegs atzīšanas institūcijai deklarāciju par profesionālās kvalifikācijas atzīšanu.

**9. Piedāvājuma iesniegšanas datums, laiks, vieta, veids:**

9.1. Piedāvājumi var tikt nosūtīti pa pastu, ar kurjeru, iesniegti personīgi vai elektroniski līdz **01.06.2022., plkst.13.00**.

9.2. Piedāvājuma iesniegšanas vieta: **Balvu novada pašvaldība, Bērzpils ielā 1A, Balvi, Balvu nov., LV-4501**.

9.3. Ja piedāvājumu iesniedz nosūtot pa pastu vai kurjeru, pasūtītājam to ir jāsaņem norādītajā adresē līdz 10.1.punktā norādītajam piedāvājumu iesniegšanas termiņam.

9.4. Sūtot elektroniski, pieteikums jāparaksta ar drošu elektronisko parakstu un jānosūta uz e-pasta adresi: dome@balvi.lv , vēstules tēmā norādot*: “Piedāvājums tirgus izpētei ar ID Nr. BNP TI 2022/45”*.

9.5. Piedāvājuma sūtījuma noformēšana: piedāvājumu ievieto aizlīmētā aploksnē, uz kuras norāda:

- pretendenta nosaukumu un adresi;

- pasūtītāja nosaukums un adresi;

- atzīme ar norādi: Tirgus izpētei *„Ziedu un ziedu kompozīciju iegāde Baltinavas pagasta pārvaldes vajadzībām”, ID Nr. BNP TI 2022/45. Neatvērt līdz 01.06.2022., plkst.13.00”*.

**10. Tirgus izpēte tiek veikta cita pasūtītāja vajadzībām:** līgumu slēdz Baltinavas pagasta pārvalde.

**11. Papildus informācija:**

11.1. Ja līdz noteiktajam piedāvājumu iesniegšanas termiņam netiek iesniegts neviens piedāvājums, pasūtītājs ir tiesīgs piedāvājuma termiņu pagarināt vai tirgus izpēti izbeigt bez rezultātiem.

11.2. Ja līdz noteiktajam piedāvājumu iesniegšanas termiņam tiek iesniegti mazāk kā 3 (trīs) piedāvājumi, pasūtītājs rīkojas šādā secībā:

11.2.1. pagarina piedāvājumu iesniegšanas termiņu;

11.2.2. atkārtoti pagarina piedāvājumu iesniegšanas termiņu un, papildus, nosūta informāciju par tirgus izpēti uz vismaz 3 (trīs) (ja iespējams) piegādātāju e-pasta adresēm;

11.2.3. trešo reizi pagarina piedāvājumu iesniegšanas termiņu un, papildus, ievieto tirgus izpētes publikāciju iepirkumu atbalsta mājas lapā Iepirkumi.lv <https://www.iepirkumi.lv/> .

11.3. Pasūtītājam nav pienākums veikt pilnīgi visas 11.2.punkta apakšpunktos norādītās darbības, ja 3 (trīs) pretendentu piedāvājumi tiek saņemti pirms vēl ir secīgi veiktas visas 11.2.punkta apakšpunktos norādītās darbības.

11.4. Ja pasūtītājam, secīgi veicot 11.2.punkta apakšpunktos norādītās darbības, nav izdevies iegūt informāciju par vismaz 3 (trim) piegādātājiem, pasūtītājs izdara izvēli no 2 (diviem) pretendentiem vai slēdz iepirkuma līgumu ar vienīgo pretendentu, tirgus izpētes rezultātu apkopojumā attiecīgi aprakstot tirgus izpētes gaitu, izveidojušās situācijas īpašo raksturu un pamatojot izdarīto izvēli.

11.5. Ja izsludinātās tirgus izpētes dokumentos ir nepieciešams veikt izmaiņas, pasūtītājs pārtrauc tirgus izpēti, izdara nepieciešamās izmaiņas un izsludina tirgus izpēti no jauna. Grozījumu veikšana jau izsludinātās tirgus izpētes ietvaros nav pieļaujama.

11.6. Pasūtītājs ir tiesīgs jebkurā brīdī pārtraukt tirgus izpēti, veikt izmaiņas tirgus izpētes nosacījumos / dokumentos un rīkot jaunu tirgus izpēti.

11.7. Ja izraudzītais pretendents atsakās slēgt iepirkuma līgumu ar pasūtītāju, līguma slēgšanas tiesības tiek piedāvātas nākamajam pretendentam ar zemāko cenu/ augstāko punktu skaitu vai arī tirgus izpēte tiek pārtraukta, neizvēloties nevienu piedāvājumu.

11.8. Pasūtītājs ir tiesīgs neslēgt iepirkuma līgumu, ja tam ir objektīvs pamatojums. Tirgus izpētes rezultāti ir saistoši pasūtītājam tad, ja tiek slēgts iepirkuma līgums.

11.9. Ja ir iesniegti tirgus izpētē noteiktajām prasībām neatbilstoši piedāvājumi vai vispār nav iesniegti piedāvājumi, tirgus izpēte tiek izbeigt bez rezultāta.

11.10. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi.

11.11. Par jebkuru informāciju, kas ir konfidenciāla, pretendentam jābūt īpašai norādei.

11.12. Piedāvājumi, kas ir iesniegti pēc norādītā piedāvājumu iesniegšanas termiņa, netiek vērtēti.

**12. Rezultātu paziņošana:**

12.1. 3 (trīs) darba dienu laikā pēc tirgus izpētes noslēgšanās, t.sk., tirgus izpētes pārtraukšanas vai izbeigšanas, pasūtītājs paziņo par tās rezultātiem:

12.1.1. ievieto informāciju Balvu novada pašvaldības mājas lapas <http://www.balvi.lv/> sadaļā “Iepirkumi” (ja par to sākotnēji ir bijis ievietots paziņojums), norādot vismaz šādu informāciju:

- tirgus izpētes rezultātu publicēšanas datumu;

- pretendenta, kuram piešķirtas līguma slēgšanas tiesības, vārdu, uzvārdu / nosaukumu, Reģ.Nr.;

- līgumcenu bez PVN;

- ja tirgus izpēte ir pārtraukta vai izbeigta, papildus jānorada izbeigšanas vai pārtraukšanas pamatojums.

12.1.2. paziņojumu par rezultātiem nosūta pretendentiem uz to piedāvājumā norādītajām pasta vai e-pasta adresēm (ja ir saņemti piedāvājumi); paziņojumi par rezultātiem visiem pretendentiem nosūtāmi vienlaikus; paziņojumā norāda vismaz šādu informāciju:

- visus tirgus izpētes pretendentus, un to piedāvātās cenas bez PVN;

- tirgus izpētes uzvarētāju;

- tikai noraidītajam pretendentam – noraidīšanas iemeslu.

**13. Personu datu apstrāde:** Pasūtītājs tirgus izpētē iesniegtos personas datus ievāc, izmanto, glabā un dzēš, pamatojoties uz Eiropas parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājas garantē, ka datu apstrādē tiek ievērotas Eiropas Savienības un nacionālo normatīvo aktu prasības.

Pielikumā:

1.pielikums – Tehniskā specifikācija;

2.pielikums – Finanšu/ tehniskais piedāvājums (veidlapa).

1.pielikums

Tirgus izpētei

“Ziedu un ziedu kompozīciju iegāde

Baltinavas pagasta pārvaldes vajadzībām”

ID Nr. BNP TI 2022/45

**TEHNISKĀ SPECIFIKĀCIJA**

|  |  |  |
| --- | --- | --- |
| **Preces nosaukums, apraksts, parametri** | **Mērvienība** | **Plānotais daudzums** |
| **Ziedi** |
| Rozes (garums 50 cm) | Gab. | 6 |
| **Ziedu kompozīcija** |
| Ziedu kompozīcija no 7 vienzieda rozēm un papildinoši zaļumi;Ø 20-25 h 25-30 cm | Gab. | 2 |
| Ziedu kompozīcija no 3 vienzieda rozēm, 3 vienzieda gerberām un papildinoši zaļumi;Ø 30-35 cm h 25-30 cm | Gab. | 2 |
| Ziedu kompozīcija no 3 vienzieda gerberām, papildinoši zaļumi;Ø 40-50 cm h 20-30 cm  | Gab. | 5 |
| Ziedu kompozīcija no 6 sīkziedu krizantēmām, papildinoši zaļumi;Ø 40-50 cm h 20-30 cm | Gab. | 2 |
| Ziedu kompozīcija no 3 vienzieda rozēm, 3 sīkziedu krizantēmām, papildinošie zaļumi; Ø 40-50 cm h 20-30 cm | Gab. | 2 |
| **Ziedi puķu podā** |
| Orhideja puķu podā (Ø 10-12cm) | Gab. | 1 |
| Rozes puķu podā (Ø 12-14cm) | Gab. | 3 |

1. Uzrādītie preču daudzumi ir maksimāli paredzamie līguma izpildes laikā. Preces tiks iepirktas ņemot vērā tās nepieciešamību, līdz ar to var nesasniegt tirgus izpētē plānoto maksimālo daudzumu.
2. Pasūtītājs ziedu kompozīcijas iegādājas ziedu tirdzniecības vietā, t.i., ziedu kompozīciju piegāde līdz pasūtītāja iestādei nav jānodrošina.
3. Pasūtījuma izpildes laiks:

3.1. grieztiem ziediem– vienas stundas laikā no pasūtījuma veikšanas;

3.2. ziedu kompozīcijām– 24 stundu laikā no pasūtījuma veikšanas;

1. Pretendenta piedāvātajai produkcijai ir jābūt rūpīgi nogrieztai vai aplūkotai atbilstoši sugai, ziedu visām daļām ir jābūt veselām, svaigām, bez dzīvnieku, augu vai pesticīdu radītiem bojājumiem, kas ietekmē izskatu, nesaspiestiem. Kātiem, atbilstīgi sugai un šķirnei jābūt pietiekami stingriem un stipriem, lai balstītu ziedu(s).
2. Pretendents nodrošina ziedu kompozīciju izgatavošanai nepieciešamos grieztos ziedus (neizmantojot mākslīgos ziedus) un palīgmateriālus, vienojoties ar pasūtītāju par ziedu kompozīciju vizuālā izskata vadlīnijām pirms katra pasūtījuma.
3. Pretendents apņemas ziedu kompozīcijas izgatavot klasiskā stilā, visaugstākajā līmenī un izcilā kvalitātē, ņemot vērā attiecīgā pasākuma raksturu.
4. Pasūtītājam ir tiesības noteikt ierobežojumus ziedu veida un krāsas izvēlē.
5. Pretendents apņemas novērst visas piegādāto preču kvalitātes neatbilstības vai bojājumus vai apmainīt nekvalitatīvās vai bojātās preces ne ilgāk kā 2 (divu) stundu laikā no brīža, kad pasūtītājs telefoniski informējis par konstatētajām neatbilstībām vai bojājumiem. Pasūtītājs katrā konkrētā gadījumā var noteikt garāku termiņu preču kvalitātes neatbilstības vai bojājumu novēršanai vai preču nomaiņai, ja tas ir iespējams.

2.pielikums

Tirgus izpētei

“Ziedu un ziedu kompozīciju iegāde

Baltinavas pagasta pārvaldes vajadzībām”

ID Nr. BNP TI 2022/45

*[uz uzņēmuma veidlapas]*

**FINANŠU/TEHNISKAIS PIEDĀVĀJUMS**

**“Ziedu un ziedu kompozīciju iegāde Baltinavas pagasta pārvaldes vajadzībām”**

**(ID Nr. BNP TI 2022/45)**

**Skat. failu “2\_pielikums\_Finanšu\_tehniskais piedāvājums**